Obec Harichovce, 1.mája 25, 053 01 Harichovce podľa ustanovenia § 4 zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z. z. o výkone práce vo verejnom záujme v znení neskorších predpisov

**vyhlasuje**

**výberové konanie na obsadenie miesta riaditeľ/riaditeľka školy**

ZÁKLADNEJ ŠKOLY S MATERSKOU ŠKOLOU

Levočská 53, 053 01 Harichovce

S predpokladaným nástupom 01.07.2024.

**Ponúkaný plat:** V súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**Požadované predpoklady na výkon pracovnej činnosti a iné kritériá a požiadavky:**

* kvalifikačné predpoklady na výkon pracovnej činnosti v príslušnej kategórii alebo podkategórii pedagogického zamestnanca podľa zákona č. 138/2019 Z. z. o pedagogických a odborných zamestnancoch a o zmene a doplnení niektorých zákonov v znení neskorších predpisov a podľa Vyhlášky MŠVVaŠ SR č.173/2023 Z. z. o kvalifikačných predpokladoch pedagogických a odborných zamestnancov,
* najmenej 5 rokov pedagogickej činnosti ku dňu uskutočnenia výberového konania podľa § 3 ods. 5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* bezúhonnosť,
* zdravotná spôsobilosť na výkon pedagogickej činnosti,
* ovládanie štátneho jazyka slovom i písmom v súlade s § 17 zákona č. 138/2019 Z. z.,
* znalosť legislatívy a právnych predpisov pre oblasť regionálneho školstva,
* schopnosti riadiace, organizačné, komunikačné a morálne predpoklady,
* znalosť práce s PC (Word, Excel, Internet),
* skúsenosti v oblasti riadenia základnej školy sú vítané.

**Požadované doklady k prihláške:**

* písomná žiadosť o zaradenie do výberového konania,
* profesijný štruktúrovaný životopis s uvedením kontaktných údajov,
* overené kópie dokladov o dosiahnutom požadovanom vzdelaní,
* kópie dokladov o absolvovanom ďalšom vzdelávaní,
* potvrdenie o dĺžke pedagogickej praxe,
* čestné prehlásenie o bezúhonnosti podľa § 15 ods. 1 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
* potvrdenie lekára o zdravotnej spôsobilosti pre výkon funkcie riaditeľa školy podľa §16 zákona 138/2019 Z. z.,
* písomný návrh koncepcie rozvoja školy na 5-ročné funkčné obdobie (v rozsahu najviac 5 štandardných strán (typ písma Times New Roman, veľkosť písma 12, riadkovanie 1, zarovnanie do bloku, okraje zo všetkých strán 2,5 cm). Návrh koncepcie má obsahovať víziu školy, SWOT analýzu školy a návrh rozvoja školy v rôznych oblastiach z pohľadu uchádzača,
* písomný súhlas na spracovanie osobných údajov pre potreby výberového konania podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
* čestné vyhlásenie o pravdivosti všetkých údajov.

**Doplňujúce informácie pre uchádzačov:**

* výberovou komisiou je rada školy,
* riaditeľa vymenúva do funkcie na dobu funkčného obdobia zriaďovateľ školy,
* funkčné obdobie riaditeľa školy je päťročné,
* platové podmienky sú určené podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov v nadväznosti na zákon č. 138/2019 Z. z., funkčný plat bude stanovený podľa dosiahnutého vzdelania, odpracovaných rokov a plnenia pracovných úloh,
* predpoklady pre výkon pedagogickej činnosti musí pedagogický zamestnanec spĺňať po celý čas výkonu funkcie riaditeľa,
* informácie o škole získate na webovom sídle školy alebo v škole.

Žiadosť o zaradenie do výberového konania spolu s priloženými dokladmi doručte v uzavretej obálke s označením **„Výberové konanie - ZŠ Harichovce - Neotvárať!“** žiadame poslať do **17.05.2024 do 12,00 hod.** na adresu Obecný úrad Harichovce, 1.mája 25, 053 01 Harichovce alebo podať osobne v Podateľni obecného úradu Harichovce. (Pri zaslaní poštou je rozhodujúcim dátum podania na odtlačku poštovej pečiatky.)

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované predpoklady a ktorí nepredložia všetky požadované doklady v stanovenej lehote. Týmto uchádzačom budú predložené materiály vrátené. Dátum, čas a miesto uskutočnenia výberového konania bude uchádzačovi oznámené písomne najmenej sedem dní pred jeho uskutočnením.

Prípadné ďalšie informácie k výberovému konaniu je možné získať na obecnom úrade, na telefónnom čísle: +421 905 945 035 alebo e-mailom na adrese: starosta@harichovce.sk.

V Harichovciach, dňa 11.04.2024

 ...................................................

 Ing. Lubomír Belej

 starosta obce